Matt Mead

Matthew Hansen "Matt" Mead (rođen 11. marta 1962) je 32. i trenutni guverner američke savezne države Wyoming.

 Karijera 
Tokom izbora kandidata Republikanske stranke za guvernerske izbore u Wyomingu 2010. godine, Mead je pobijedio svog protivkandidata državnog revizora Ritu Meyer osvojivši 30.272 glasa naspram 29.558 glasova koliko je osvojila drugoplasirana Meyer, iako je bivša guvernerka Aljaske Sarah Palin izražavala veliku naklonost i podršku Meyer.

Pošto se Freudenthal nije mogao kandidirati za treći mandat zbog ograničenja broja mandata, Mead je bio izraziti favorit na općim izborima za mjesto guvernera Wyominga 2010. godine, jer je Wyoming historijski jako uporište republikanaca.

Meadova kampanja je naglašavala njegovu podršku pravu na nošenje oružja. Tokom kampanje, on se protivio odobravanju istospolnih brakova i abortusu, osim u slučajevima kada to žene zahtijevaju iz zdravstvenih razloga ili ako je neželjena trudnoća posljedica incesta ili silovanja. Na izborima 2. novembra 2010. godine Mead je sa lahkoćom pobijedio demokratsku kandidatkinju Leslie Petersen, raniju predsjednicu Demokratske stranke u Wyomingu, osvojivši 72% glasova, dok je Petersen osvojila 25%.

 Reference 

 Vanjski linkovi 
Wyoming Governor Matt Mead zvanična stranica

Kategorija:Rođeni 1962.
Kategorija:Biografije, Jackson (Wyoming)
Kategorija:Živi ljudi